Oud-Bokke se dogters speel hokkie in Bloem | Netwerk24
Vermeende dwelmsmokkelaars op O.R. Tambo aangekeer
Vier mense is die afgelope paar dae op die O.R. Tambo-lughawe buite Johannesburg weens miljoene rande se smokkelary in hegtenis geneem.
Pa, seun vermoedelik tereggestel
Die lyke van ’n pa en sy seun wat oënskynlik tereggestel is, is Maandagaand deur ’n familielid aangetref.
Nóg ’n boete ruk Cipriani se sak
Dié losskakel Danny Cipriani is Maandag met £2 000 (sowat R37 000) deur Gloucester beboet.
Leeus se ‘Cash’ kry raad by krieketbreier
Dit is vir hom ’n groot voorreg om as afrigter te kan belê in die lewe van die jong spelers by die Goue Leeus.
Luiperds sonder Puk-kaptein oor geldknyp
Die Luiperds sal weens hul finansiële verknorsing nie die kaptein van die Pukke, wat die eindstryd van vanjaar se Varsitybeker-reeks gehaal het, in die Eerste Liga kan inspan nie.
Die staande komitee oor finansies mag Markus Jooste, voormalige uitvoerende hoof van Steinhoff, dagvaar om voor die komitee te verskyn.
Italtile se stigter tree af
Giovanni Ravazzotti, die stigter van die teëlmaatskappy Italtile, tree op 78 jaar af as voorsitter van dié genoteerde maatskappy se direksie.
Die vakbond Solidariteit het die Mineraleraad se hersiene aanbod as ’n “klap in gesig van vaardige werknemers” bestempel.
Oud-Bokke se dogters speel hokkie in Bloem
Deur Marnus Kok 10 Augustus 2018 17:42
Die spruite van twee Springbokke tel onder etlike voormalige sportlui se kinders wat sedert Donderdag aan die Super12-hokkietoernooi by die Hoër Meisieskool Oranje in Bloemfontein deelneem.
Oranje se Elney Botha (in die geel) Vrydagoggend in aksie teen Collegiate. Foto: Mlungisi Louw
Twaalf van die voorste skole-hokkiespanne in die land neem aan die jaarlikse toernooi deel, wat Oranje reeds die afgelope vier jaar gewen het.
Die oud-losvoorspeler Tiaan Strauss (53), wat Suid-Afrika in 15 toetse tussen 1992 en 1994 en Australië in 11 toetse in 1999 verteenwoordig het, se dogter Amé is ’n leerling aan die Hoërskool Bloemhof op Stellenbosch.
Strauss het die Bokke in een toets aangevoer. Dit was teen Nieu-Seeland in 1994 in Dunedin. Suid-Afrika het daardie stryd met 14-22 verloor. Hy het ook die Westelike Provinsie in meer as 150 wedstryde verteenwoordig.
Tiaan Strauss in aksie vir die Springbokke in 1994. Foto: Gallo Images
Chris Rossouw (48), oud-haker en flank, wat deel van die Springbok-span was wat die Wêreldbeker in 1995 verower het, se dogter Joané is in Paarl Gimnasium se span.
Rossouw het die laaste van sy nege toetse (agt as haker en een as flank) in 1999 se Wêreldbeker-toernooi teen Nieu-Seeland in Cardiff gespeel.
Michelle de Souza, wat die SA hokkiespan in die 1990’s verteenwoordig het, se dogter Cloé is in St. Stithians se span.
Etlike van Oranje se spelers se ouers het die Vrystaat of Griekwas op die sportveld verteenwoordig.
Waksie Prinsloo, wat senter vir die Vrystaat en Griekwas gespeel het, se dogter Truné is boonop vroeër vanjaar in die SA o.16-hokkiespan ingesluit.
Wyle Barnie Britz, wat in die 1990’s vir die destydse Noord-Vrystaat (Griffons) rugby gespeel het, se dogter Jané is ook in Oranje se span.
Sas Kasselman, wat skrumskakel vir die Vrystaat en Transvaal gespeel het, se dogter Liesl speel vir Voortrekker van Bethlehem.
* Oranje het Donderdag, op die eerste dag, gelykop teen St. Stithians (2-elk) gespeel en daarna met St. Mary’s (2-0) en Paarl Gimnasium (2-0) afgereken.
Chris Rossouw in aksie teen Wes-Samoa tydens 1995 se Wêrelbekerbeker-toernooi op Ellispark. Foto: Gallo Images
Die tuisspan het Collegiate Vrydag met 2-0 geklop, wat ook die vierde keer vanjaar was dat die twee spanne kragte gemeet het. Dit was die einste Collegiate wat Oranje by die St. Mary’s-toernooi met 1-0 verslaan het, waarna die Bloemfonteiners die volgende twee wedstryde met 2-1 en 5-2 beklink het.
Oranje het Menlopark Vrydagmiddag met 2-1 getroef.
Morné Odendaal, afrigter van Oranje, sê sy span se sterkste mededinging om die titel te behou gaan van Menlopark, St. Mary’s en Herschel kom.
“Dit is verblydend dat ons steeds kan wen, al vuur ons nog nie op al ons suiers nie.”
Die toernooi se uitspeelwedstryde is Saterdag, op die laaste dag.
Meer oor: Hokkie | Tiaan Strauss | Oranje | Super12-Hokkietoernooi | Chris Rossouw
‘Agri SA verwelkom ANC-gebaar’